paragraph_text: Morovići ili Morovićki (lat. de Maroth; mađ. Maróthy, Maróti), ugarska plemićka obitelj iz velikaškog roda Gut-Keleda, koji svoje porijeklo vuku od njemačkih vitezova, koji su u razvijenom srednjem vijeku stigli u Ugarsko kraljevstvo. Porijeklom su iz Srijema, a matični posjed Morović im se nalazio u Vukovskoj županiji. Po njemu su prozvani potkraj 13. stoljeće. Utemeljitelj obitelji je bio Stjepan de Maroth, koji se spominje u izvorima između 1275. i 1298. godine.Perković, Antonio, 2013, Heraldička baština prostora današnje Sisačko-moslavačke županije, diplomski rad, Zagreb, str. 85 Tu darovncu im je potvrdio i kralj Karlo I. Anžuvinac (1301. – 1342.), darujući im uz to pravo patronata nad samostanom Sv. križa u Srijemu.